Polisie soek drie vermiste PTA-kinders | Maroela Media
Die polisie is sedert Maandag op soek na drie kinders wat in Pretoria vermis geraak het toe hulle gaan speel het.
Kapt. Johannes Maheso, 'n polisiewoordvoerder, het Woensdag gesê die drie kinders, Neo Setlhabane (10), Gomolemo Mangena (10) en Bonolo Malemela (9), van Mamelodi, noordoos van Pretoria, is die aand as vermis aangemeld.
"Hulle is Maandag laas na skool gesien. Hulle het by die huis aangekom, ander klere aangetrek en gaan speel," het Maheso gesê. Hy het gesê die kinders het naby 'n kerk in die omgewing gespeel.
"Daar is 'n stormwaterpyp langs die kerkgebou wat tot by 'n nabygeleë rivier lei. Die rivier is sowat 'n kilometer van die kerk af." Die vermoede bestaan dat hulle dalk deur vloedwater meegesleur is en in die rivier beland het. Die soektog hervat Woensdag.